​​​​​​​Voqea Speykenisse shahridagi De Akkers stansiyasida sodir bo‘lgan. Foto: Getty Images Rotterdam shahri yaqinida metro mashinisti boshqaruvni yo‘qotishi oqibatida poyezd izidan chiqib ketdi va kanalga qurilgan kit haykalining dumi ustida turib qoldi. Bu haqda Dutch News xabar bermoqda. Voqea Speykenisse shahridagi De Akkers stansiyasida sodir bo‘lgan. Poyezdda faqat mashinistning o‘zi bo‘lgani aytilmoqda. Unga hech qanday shikast yetmagan. Endilikda temir yo‘l kompaniya-operatori poyezdni xavfsiz tarzda haykal ustidan olish bo‘yicha operatsiyaga tayyorlanmoqda. "Kit dumlari" – haykaltarosh Marten Streysning poliesterdan tayyorlagan ijod mahsuli hisoblanadi. Haykal 2002 yilda o‘rnatilgan.